[pic] | KOMISIJA EVROPSKIH SKUPNOSTI |

Bruselj, 27.4.2005

SEK(2005) 548 končno

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti za pomoč pri sanaciji in obnovi v državah, ki jih je prizadel cunami, v skladu s točko 24 Medinstitucionalnega sporazuma z dne 6. maja 1999

PREDHODNI PREDLOG SPREMEMBE PRORAČUNA št. 3 K SPLOŠNEMU PRORAČUNU ZA LETO 2005

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija

(predloženi s strani Komisije)

OBRAZLOŽITVENI MEMORANDUM

Komisija predlaga podporo za sanacijo in obnovo v državah, ki jih je med letoma 2005 in 2006 prizadel potres/cunami (predvsem Indonezija, Šrilanka in Maldivi). V ta namen predlaga podporo v skupnem znesku 350 milijonov EUR, od tega 170 milijonov EUR za leto 2005 in 180 milijonov EUR za leto 2006. Komisija po temeljiti preučitvi meni, da se bo del potrebnih sredstev za leto 2005 v znesku 60 milijonov EUR lahko kril z novim določevanjem namembnosti okvirnih in še ne dodeljenih programov za ta območja v soglasju z vladami zadevnih držav. Poleg tega namerava Komisija uporabiti Mehanizem za hitro ukrepanje („Rapid Reaction Mechanism“) v višini 12 milijonov EUR. Ker je zgornja meja postavke 4: „Zunanji ukrepi“ v letu 2005 že presežena za 100 milijonov EUR, se lahko preostali del (98 milijonov EUR) financira samo s ponovno uporabo instrumenta prilagodljivosti, v skladu z določbami Medinstitucionalnega sporazuma z dne 6. maja 1999.

Zato se zahteva, da Evropski parlament in Svet sprejmeta ta predlog sklepa.

Predlog

SKLEP EVROPSKEGA PARLAMENTA IN SVETA

o uporabi instrumenta prilagodljivosti za pomoč pri sanaciji in obnovi v državah, ki jih je prizadel cunami, v skladu s točko 24 Medinstitucionalnega sporazuma z dne 6. maja 1999

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka[1] in zlasti točke 24 Sporazuma,

ob upoštevanju predloga Komisije,

ob upoštevanju naslednjega:

Proračunski organ se strinja s podporo za sanacijo in obnovo v državah, ki jih je med letoma 2005 in 2006 prizadel potres/cunami (predvsem Indonezija, Šrilanka in Maldivi) v skupnem znesku 350 milijonov EUR, od tega 170 milijonov EUR za leto 2005 in 180 milijonov EUR za leto 2006. Za leto 2005 se bo del pomoči kril iz programov za ta območja, ki še niso dodeljeni in se jim ponovno določi namembnost, v soglasju z vladami zadevnih držav (60 milijonov EUR) ter del z uporabo Mehanizma za hitro ukrepanje („Rapid Reaction Mechanism“) (12 milijonov EUR). Ker je zgornja meja postavke 4 „Zunanji ukrepi“ v letu 2005 že presežena za 100 milijonov EUR in ker so vse možnosti za prerazporeditev sredstev v tej postavki že izčrpane, se lahko preostali del (98 milijonov EUR) financira samo z dodatno uporabo instrumenta prilagodljivosti –

SKLENILA:

Člen 1

Za spremembe proračuna št. 3/2005 k splošnem proračunu Evropske unije za proračunsko leto 2005 se instrument prilagodljivosti uporabi za zagotovitev zneska 98 milijonov EUR v odobritvah za prevzem obveznosti.

Ta znesek se uporabi za financiranje pomoči za sanacijo in obnovo v azijskih državah, ki jih je prizadel potres/cunami, vključeno v postavko 4 „Zunanji ukrepi“ finančne perspektive, v člen 19 10 04 „Ukrepi za sanacijo in obnovo v azijskih državah v razvoju“ proračuna za leto 2005.

V Bruslju,

Za Evropski parlament Za Svet

Predsednik Predsednik

PREDHODNI PREDLOG SPREMEMBE PRORAČUNA št. 3 K SPLOŠNEMU PRORAČUNU ZA LETO 2005

SPLOŠNI IZKAZ PRIHODKOV IZKAZ PRIHODKOV IN ODHODKOV PO ODDELKIH Oddelek III – Komisija

ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[2], in zlasti člena 37 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži predhodni predlog spremembe proračuna št. 3 k proračunu za leto 2005.

KAZALO

1. Uvod 7

1.1. Ozadje 7

1.2. Stanje programov 8

2. Proračunska postavka in pravna podlaga 13

3. Odobritve plačil in odhodki za podporo 14

4. Določbe za optimalno upravljanje proračuna 14

5. Spremembe opomb v postavki 05 08 03 14

6. Učinki na odstopanja v postavki 4 15

PREGLEDNA TABELA PO NASLOVU FINANČNE PERSPEKTIVE 16

SPLOŠNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Splošni izkaz prihodkov ter izkaz prihodkov in odhodkov po oddelkih se posredujeta ločeno prek sistema SEI-BUD. Angleška različica splošnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

OBRAZLOŽITVENI MEMORANDUM

1. UVOD

Oddelek III – Komisija predhodnega predloga spremembe proračuna vsebuje naslednje elemente:

- nova sredstva v znesku 98 milijonov EUR za pomoč pri sanaciji in obnovi v državah, ki jih je prizadel potres/cunami (predvsem Indonezija, Šrilanka, Maldivi), ki se bodo sprostila z uporabo instrumenta prilagodljivosti;

- spremembo v opisu proračunske postavke 19 10 04 – Ukrepi za sanacijo in obnovo v azijskih državah v razvoju. Pod pravno podlago se doda Uredba ALA, kar bo zagotovilo najbolj primerne načine izvajanja pomoči po cunamiju;

- spremembo v opisu proračunske postavke 05 08 03 – Prestrukturiranje sistemov kmetijskih raziskav. Upoštevati je potrebno posebno dotacijo za OECD in k že obstoječi pravni podlagi dodati sklic na institucionalna pooblastila Komisije.

Komisija predvideva, da se bo financiranje ukrepov za pomoč po potresu/cunamiju odvijalo v dveh stopnjah:

- znesek v višini 123 milijonov EUR je kot nujna pomoč že na voljo v proračunu za leto 2005, od tega 23 milijonov EUR v postavki 23 02 01 – Pomoč, vključno z nujno pomočjo v hrani za pomoč prebivalcem držav v razvoju in drugih tretjih držav, ki jih je prizadela katastrofa ali resna kriza – in 100 milijonov EUR z uporabo rezerve za nujno pomoč v soglasju s proračunskim organom;

- skupni znesek v višini 350 milijonov EUR bo na razpolago za sanacijo in obnovo v letih 2005 in 2006. Financiral se bo na naslednji način:

- 170 milijonov EUR v letu 2005, od tega 98 milijonov EUR z uporabo instrumenta prilagodljivosti, opisanega zgoraj; preostalih 72 milijonov EUR pa 60 milijonov EUR iz programov za Azijo ter 12 milijonov EUR iz Mehanizma za hitro ukrepanje,

- v Predhodnem predlogu proračuna za leto 2006 je predvidenih 180 milijonov EUR, od tega bo 150 milijonov EUR financiranih z uporabo instrumenta prilagodljivosti in 30 milijonov EUR iz programov za Azijo.

1.1. Ozadje

Po pogovorih med predsednikom Komisije in predsednikom Evropskega parlamenta ter predsedstvom Sveta se je ES na konferenci za pomoč po cunamiju v Džakarti z dne 6. januarja 2005 zavezala, da bo za leti 2005 in 2006 zagotovila pomoč pri obnovi po cunamiju v višini 350 milijonov EUR. Ta finančna obljuba je bila potrjena z Resolucijo Evropskega parlamenta z dne 13. januarja 2005 (B6 0034/2005) o „Pomoči Evropske unije žrtvam popotresnega morskega vala v Indijskem oceanu“ in s strani Sveta za splošne zadeve in zunanje odnose 31. januarja.

Komisija je odposlala dve delegaciji za sestavo programa za pomoč, v katerih je sodelovala Evropska investicijska banka (EIB), januarja na Maldive ter v začetku februarja na Šrilanko in v Indonezijo. Njuni rezultati so skupaj z oceno potreb Svetovne banke oblikovali osnovo načrtovanega programa za pomoč, opisanega v nadaljnjem besedilu, v višini 350 milijonov EUR:

- 323 milijonov EUR v okviru programa za pomoč po cunamiju,

- 12 milijonov EUR z uporabo Mehanizma za hitro ukrepanje (RRM),

- 15 milijonov EUR iz programov za Azijo.

200 milijonov EUR od skupaj 323 milijonov EUR bo dodeljenih Indoneziji, 95 milijonov EUR Šrilanki in 16 milijonov EUR Maldivom. Razmerje med končnimi dodelitvami in celotnim zneskom pomoči se lahko nahaja v razponu +/- 10 %, odvisno od končnih programskih zahtev in absorpcijske sposobnosti.

12 milijonov EUR bo dodanih finančnemu elementu za regionalno in horizontalno pomoč za potrebe obalnega upravljanja in sanacije ter drugih regionalnih ukrepov, ki bi lahko vključevali podporo za morebitno pomoč v obliki globalnega posojila EIB na Šrilanki, podporo za sisteme zgodnjega opozarjanja in različne študije.

Sredstva RRM bodo začasno razdeljena na naslednji način: 7 milijonov EUR bo namenjenih Indoneziji, 4 milijoni EUR Šrilanki in 1 milijon EUR Maldivom.

15 milijonov EUR, namenjenih za program „Asia ProEco II B“ (partnerstvo med EU in Azijo na področju varovanja okolja), bo na novo dodeljenih za pomoč pri obnovi civilne in javne infrastrukture: na Maldivih, v Indoneziji (Aceh in severna Sumatra), na Šrilanki (vsa obalna območja razen Mannar), na Tajskem (Ramong, Phangnga, Phuket, Krabi, Trang, Satun) in v Indiji (obalna območja Tamil Nadu, Andra Pradeš in država Kerala ter Andaman in otočje Nikobar).

1.2. Stanje programov

Razporeditev sredstev med Indonezijo, Šrilanko in Maldivi mora biti poštena in uravnotežena ter temeljiti na jasnih potrebah in absorpcijski sposobnosti. Zato je bila za osnovo načrtovanega programa za pomoč uporabljena ocena potreb, ki sta jo izvedli Svetovna banka in Komisija, potrdile pa vlade zadevnih držav.

Pregled proračuna

Naslednja tabela prikazuje, kako se bo uporabil celotni znesek pomoči v višini 350 milijonov EUR po državi, letu odobritve in do kakšnega obsega bodo uporabljena sredstva, ki so že na voljo v proračunu za leto 2005. Prav tako nakazuje tudi potrebo po dodatnih sredstvih, od katerih bo 98 milijonov EUR zahtevanih v tej spremembi proračuna, 150 milijonov EUR pa bo vključenih v Predhodni predlog proračuna za leto 2006.

(Obveznosti v milijonih EUR)

2005 | 2006 | 2005 - 2006 |

Mehanizem za hitro ukrepanje (RRM) | POGLAVJE „AZIJA“ | SKUPAJ | POGLAVJE „AZIJA“ | SKUPAJ | SKUPAJ |

Indonezija

Vlada Indonezije je pripravila krovni načrt („Master Plan“) za sanacijo in obnovo Aceha in Severne Sumatre, ki je bil 24. marca 2005 predložen predsedniku Republike Indonezije. Sestavljen je iz glavnega dokumenta („Main Book“), ki predstavlja namen tega načrta in kazalo vsebin, ter 11 dokumentov-načrtov (s podrobnostmi), ki se nanašajo na določen sektor. Predsednik načrta še ni potrdil. Ta trenutek potekajo v Acehu intenzivna posvetovanja in možno je, da bo načrt revidiran zlasti zato, da bi vanj vključili tudi posledice potresa na zahodu Severne Sumatre in jugozahodu Aceha. Vlada še ni objavila nobenih rokov.

Finančne potrebe:

Potrebna izplačila | Znesek | Opombe |

junij/julij 2005 | 30 milijonov EUR (stara sredstva) | 1. obrok prispevka v Odškodninski sklad večih donatorjev („Multi-Donor Trust Fund“ – MDTF) za Indonezijo za podporo programa indonezijske vlade, namenjenega sanaciji in obnovi |

julij 2005 | 50 milijonov EUR (nova sredstva) | 2. obrok prispevka v MDTF |

S prenosom obeh obrokov prispevka izpolnjuje ES svojo zavezo do Svetovne banke in si s tem ohranja vodilni položaj v Usmerjevalnem odboru odškodninskega sklada MDTF. Odškodninski sklad MDTF je bil ustanovljen na zahtevo indonezijske vlade po izboljšanju usklajevanja pomoči. Več donatorskih partnerjev je izrazilo zanimanje za sodelovanje v odškodninskem skladu MDTF, ki bo financiral tako individualne projekte kakor tudi programe, ki jih vodi vlada. Spoštovanje načel vodenja bo zagotovila udeležba civilne družbe v procesih odločanja (s svojim predstavnikom v Usmerjevalnem odboru). Svetovna banka bo kot skrbnica zagotovila, da se spoštujejo predpisani finančni postopki in postopki javnih naročil.

Izvajanje pomoči Evropske skupnosti bo začelo potekati s podpisom sporazuma o prispevkih s Svetovno banko, sklenjenega v skladu z Okvirnim sporazumom med ES in SB. Ukrepe, ki jih financira MDTF, določi Usmerjevalni odbor, ki ga sestavljajo predstavniki vlade (na centralni ravni, ravni provinc in lokalni ravni), donatorjev (samo tisti, ki bodo prispevali več kot najnižji še nedoločen prag, bodo lahko bili člani Usmerjevalnega odbora, medtem ko bodo manjši donatorji zastopani kot skupina z enim samim članom, izvoljenim verjetno med donatorji po sistemu rotacije) in predstavniki Nadzornega organa Aceh, vključno z civilno družbo. Zasebni sektor, fundacije in organizacije civilne družbe lahko prispevajo v MDTF in sodelujejo v Usmerjevalnem odboru.

Odškodninski sklad MDTF zagotavlja najbolj prilagodljiv instrument za podporo pri obnovi. Kombinirani prispevki ES in držav članic EU predstavljajo njegov večinski del, kar ES in državam članicam EU zagotavlja pomemben strateški položaj v Usmerjevalnem odboru MDTF in dobro prepoznavnost pomoči Evropske unije. Uporaba finančnih sredstev v letu 2005 bo zagotovila Komisiji odličen položaj in prepoznavnost v pogajanjih.

Šrilanka

Potreba po obnovi po cunamiju je še vedno zelo nujna. O mehanizmih za izvedbo te pomoči na severovzhodu – predlagani odškodninski sklad Svetovne banke – se vlada Šrilanke in gverilska organizacija LTTE še vedno pogajata. V primeru, da bi zaradi tega prišlo do zamude pri ustanavljanju omenjenega sklada ali pri oblikovanju alternativnih poti ZN in NVO, se lahko sredstva ES prednostno uporabijo za gradnjo cestne povezave med krajema Matara in Batticaloa.

Finančne potrebe:

Potrebna izplačila | Znesek | Opombe |

junij/julij 2005 | 5 milijonov EUR (stara sredstva) | ponovna vzpostavitev življenjskih pogojev (Program za obnovo prizadetih obalnih območij v okviru Programa ZN za razvoj (UNDP)) |

julij 2005 | 50 milijonov EUR (8 milijonov EUR stara sredstva, 42 milijonov EUR nova sredstva) | prispevek ES v Odškodninski sklad za obnovo Šrilanke |

Ustanovitev odškodninskega sklada je odvisna od pogajanj o skupnem upravnem mehanizmu za usmerjanje sredstev na območja, ki jih na severu in vzhodu nadzira LTTE. Ko/če bodo sprejeli soglasje o mehanizmu, se omenjeni sklad ustanovi pod vodstvom Svetovne banke in pod nadzorom krovnega odbora, ki je sestavljen iz predstavnikov banke, vlade Šrilanke in skupnosti donatorjev (najverjetneje držav članic EU). Od večine dvostranskih donatorjev (zlasti države članice EU) se pričakujejo prispevki v odškodninski sklad, z izjemo Japonske in ZDA.

Program za takojšnjo pomoč za izboljšanje življenjskih pogojev bo kot sporazum o prispevkih izveden s Programom ZN za razvoj (UNDP). Predvideva se, da bo omenjeni program služil kot pomembno sredstvo pri usklajevanju dolgotrajnih razvojnih programov donatorjev. Prvotne dejavnosti Programa ZN za razvoj bodo osredotočene na kratkoročne ukrepe za obnovo, ki temeljijo na dejavnostih Komisije ali dejavnostih drugih humanitarnih zavodov, in tako prispevale k politiki „povezovanja sanacije, obnove in razvoja“.

Odškodninski sklad in upravni mehanizem bosta pri izvajanju pomoči za izboljšanje življenjskih pogojev zagotovila pristop od spodaj navzgor – predlogi za projekte bodo prihajali neposredno s strani skupnosti, ki bodo potem odobreni na podlagi tristopenjskega postopka za odobritev upravnega mehanizma. Odškodninski sklad bo spodbujal bolj učinkovito usklajevanje dejavnosti donatorjev. Poleg tega bo dopuščal organom in ES, da upravljajo s pomočjo, kadar je potrebna, po natančno nadzorovanih parametrih.

Prispevki ES ne bodo namenjeni določenim sektorjem, temveč usmerjeni v ukrepe, namenjene skupnostim in NVO. Glede geografskega ravnotežja je treba pripomniti, da je velik projekt ES (delno obalna cestna povezava med krajema Matara in Batticaloa) osredotočen na jug in vzhod. Da bi obdržali ravnotežje, bo prispevek ES v odškodninski sklad namenjen področjem na severu in vzhodu, ki jih nadzoruje LTTE.

ES bo s Svetovno banko podpisala sporazum o sofinanciranju prispevkov in s tem usmerila pomoč in njeno izvajanje na SB. Odškodninski odbor naj bi bil ustanovljen do sredine leta.

Maldivi

Prvotne dejavnosti Programa ZN za razvoj bodo osredotočene na kratkoročne ukrepe za obnovo, ki temeljijo na dejavnostih Komisije in drugih humanitarnih zavodov, in tako prispevale k politiki „povezovanja sanacije, obnove in razvoja“. Sredstva Evropske skupnosti se bodo s sporazumom o prispevkih usmerjala prek sistema neposredne izvedbe ZN (DEX). ES bo imela vlogo opazovalca v Usmerjevalnem odboru za projekte Programa ZN za razvoj. „Flash Appeal“ je krovni projekt ZN, ki bo zajemal vse infrastrukturne projekte, financirane s strani donatorjev. Ti projekti bodo spodbudili skupnosti k sklepanju pogodb za izvajanje del.

Prihodnje dejavnosti v letu 2005 bodo prvi prispevki v odškodninski sklad, ustanovljen s strani vlade, ki bo skrbel za dolgoročne in bolj obsežne načrte za obnovo.

Vlada je ustanovila svoj lasten odškodninski sklad za usklajevanje vseh sredstev donatorjev in za zagotovitev preglednosti in odgovornosti v skladu z nacionalnimi zakonodajnimi predpisi in zahtevami mednarodnih finančnih institucij. Poleg Svetovne banke in Azijske razvojne banke se bo odškodninskemu skladu pridružila tudi ES. Nadzor sklada bo v rokah Usmerjevalnega odbora, ki ga sestavljajo predstavniki vlade, zasebnega sektorja in lokalni koordinator Programa ZM za razvoj.

Finančne potrebe:

Potrebna izplačila | Znesek | Opombe |

junij/julij 2005 | 2 milijona EUR (Stara sredstva) | ponovna vzpostavitev življenjskih pogojev (neposredno financiranje z Programom ZN za razvoj v okviru krovnega projekta ZN „Flash Appeal“ prek sistema DEX) |

julij 2005 | 3 milijone EUR (Nova sredstva) | Ustanovitev odškodninskega sklada s strani vlade (regionalni razvoj – Program varna otočja („Safe Islands Programme“) |

Finančni instrument za regionalno in horizontalno pomoč

Mednarodna zveza za ohranjanje narave in naravnih virov (IUCN) je ugotovila, da so razpoložljivi strokovnjaki v državah, ki jih je prizadel cunami, preobremenjeni, in da v teh območjih obstajajo potrebe po usklajevanju na področju okolja (Program IUCN za Azijo, februar 2005). Organizacije civilne družbe, ki v uradni izjavi Programa ZN za okolje zastopajo Indonezijo, Indijo, Šrilanko in Tajsko, so predlagale obsežne načrte za ekološko obnovo in poudarile potrebo po krepitvi sistemov za varstvo okolja ter trajnosti ribištva in sredstev preživljanja na obalnih območjih. Tajska vlada je januarja 2005 posredovala Komisiji uradno zahtevo za takojšnjo tehnično strokovno pomoč pri obalnem upravljanju, ki bo pomagala pri odpravi posledic cunamija.

Komisija predlaga sodelovanje pri regionalni pomoči, ki bi bila uporabljena za potrebe obalnega upravljanja in sanacije. Predlog je financirati zlasti Pomoč EU in Azije za upravljanje obalnega območja (CMF), ki jo sestavljajo strokovnjaki iz držav članic EU in azijske države partnerice. Program bi pomočem ES in držav članic EU zagotovil dobro prepoznavnost, z razpoložljivimi strokovnjaki v Aziji in regionalnim znanjem pa izpolnjuje ključno načelo prispevanja k evropskemu usklajevanju ter načelo partnerstva.

Pomoč bi bila na voljo vsem državam v Aziji, ki jih je prizadel cunami, kar pomeni, da bi poleg Indonezije, Šrilanke in Maldivom zaprosile (in zagotovile) za podporo v strokovnem znanju tudi: Tajska, Malezija, Burma/Mjanmar[3] in Indija.

Pomoč bo izvajala Evropska skupnost, vključno s predstavništvi ES.

Poleg tega bo pomoč krila regionalne ukrepe, kamor spadajo tehnična podpora za morebitno pomoč v obliki globalnega posojila EIB na Šrilanki in podpora za sisteme zgodnjega opozarjanja ter različne študije.

Finančne potrebe:

Potrebna izplačila | Znesek | Opombe |

julij 2005 | 12 milijonov EUR (Nova sredstva) | Prispevek za finančni instrument za regionalno in horizontalno pomoč |

2. PRORAčUNSKA POSTAVKA IN PRAVNA PODLAGA

Komisija bo sredstvom za pomoč po cunamiju namenila posebno proračunsko postavko (19 10 04 – Ukrepi za sanacijo in obnovo v azijskih državah v razvoju), da bi tako zagotovila najvišjo stopnjo prepoznavnosti in odgovornosti. V to postavko bodo uvrščena tako stara kakor tudi nova sredstva, razen 12 milijonov EUR iz Mehanizma za hitro ukrepanje in 15 milijonov EUR za program Asia ProEco II B. Slednji znesek je bil zagotovljen 16. marca 2005, ko v postavki 19 10 04 še ni bilo na voljo nobenih sredstev.

Trenutna pravna podlaga proračunske postavke 19 10 04 je Uredba Sveta (ES) št. 2258/96 z dne 22. novembra 1996 o aktivnostih obnove in rehabilitacije v državah v razvoju (UL L 206, 28.11.1996, str. 1). Ta uredba je usmerjena k samemu projektu, medtem ko potrebuje Komisija pravno podlago, ki bi bila bolj obsežna, npr. izvajanje z odškodninskim skladom in proračunsko podporo. Sprememba proračuna zato z Uredbo Sveta (EGS) št. 443/92 z dne 25. februarja 1992 o finančni in tehnični pomoči državam v razvoju v Aziji in Latinski Ameriki ter o sodelovanju z njimi (UL L 52, 27.2.1992, str. 1) dopolnjuje obstoječo pravno podlago in zagotavlja popolno učinkovitost proračunske postavke 19 10 04.

Člen 19 09 04 — Ukrepi za sanacijo in obnovo v azijskih državah v razvoju

Zneski

Odobritve 2005 | Odobritve 2004 | Izvedba 2003 |

Obveznosti | Plačila | Obveznosti | Plačila | Obveznosti | Plačila |

98 000 000 | 2 300 000 | 4 125 000 | 8 500 000 | 0,— | 1 875 397,43 |

Verjeten razpored plačil za prevzete obveznosti je naslednji:

Obveznosti | Plačila |

2004 | 2005 | 2006 | 2007 | Naslednja leta |

Še neizpolnjene obveznosti iz obdobja pred letom 2004 | 16 066 901 | 6 500 000 | 1 300 000 | 1 000 000 | 1 000 000 | 6 266 901 |

Prenesene in/ali ponovno razpoložljive odobritve za prevzem obveznosti iz leta 2003 |

Odobritve 2004 | 4 125 000 | 2 000 000 | 1 000 000 | 1 000 000 | 125 000 |

Odobritve 2005 | 98 000 000(*) |

Total | 118 191 901 | 8 500 000 | 2 300 000 | 2 000 000 | 1 125 000 | 6 266 901 |

(*) Naslednje odobritve plačil bodo zahtevane v obliki prerazporeditev. |

K opombi se doda:

„Ta proračunska sredstva so namenjena kritju ukrepov za vrnitev v normalno življenje ljudi v državah v razvoju po odpravi posledic kriznih razmer, ki so nastale zaradi naravnih nesreč, nasilnih spopadov ali drugih kriz. Namenjena so zlasti kritju pomoči za obnovo po cunamiju.“

K pravni podlagi se doda:

„Uredba Sveta (EGS) št. 443/92 z dne 25. februarja 1992 o finančni in tehnični pomoči državam v razvoju v Aziji in Latinski Ameriki ter o sodelovanju z njimi (UL L 52, 27.2.1992, str. 1).“

3. ODOBRITVE PLAčIL IN ODHODKI ZA PODPORO

Pričakuje se, da bodo obveznosti leta 2005 povzročile zelo visoko stopnjo izplačil v omenjenem letu. Vendarle pa ni bilo na tej stopnji nobenih dodatnih zahtev po odobritvah plačil za to postavko. V primerjavi z Predhodnim predlogom splošnega proračuna bi lahko dejansko vse dodatne potrebe po odobritvah plačil krila sredstva že obstoječe postavke 4, dodeljena s strani proračunskega organa v proračunu za leto 2005. Po potrebi bo okrepitev izvedena s pomočjo globalnih prerazporeditev po poletju ali posebnih prerazporeditev v teku leta.

4. DOLOčBE ZA OPTIMALNO UPRAVLJANJE PRORAčUNA

Program za pomoč po cunamiju bo izveden na območjih Indonezije in Šrilanke, ki so utrpela vstajo in državljansko vojno, in kjer je zelo razširjena korupcija. Če bi razmere na terenu v letih 2005–2006 zahtevale kakršne koli prilagoditve, se bo Komisija potrudila program za pomoč po cunamiju kar najbolje prilagoditi drugim programom za Azijo in tako zagotovila optimalno uporabo in upravljanje vseh proračunskih sredstev, namenjenih Aziji.

Priloga: Pregled skupnosti donatorjev

Donatorji | (v milijon EUR) |

Francija | 342 |

Nemčija | 442 |

Nizozemska | 254 |

Švedska | 350 |

Druge države EU | 465 |

Evropska komisija | 473 |

Vmesni seštevek | 2 326 |

Avstralija | 576 |

Združene države | 490 |

Indija | 452 |

Japonska | 377 |

Kanada | 258 |

Druge države nečlanice EU | 293 |

Večstranske donacije | 1 451 |

Zasebne donacije (po vsem svetu) | 1 261 |

Vmesni seštevek | 5 158 |

SKUPAJ | 7 484 |

5. SPREMEMBE OPOMB V POSTAVKI 05 08 03

V okviru gospodarskih analiz in razvoja kazalcev na področju kmetijske politike je Komisija zaprosila OECD za izvedbo, ki presega okvir njihovega običajnega dela, posebnih analiz/zbiranja podatkov za vrsto tretjih držav in nove države članice. Gre za dejavnost posebne vrste, ki naj bi bila zaključena v roku dveh let. V ta namen bo OECD dobil donacijo, ki bo razporejena na dve leti.

Zato se predlaga, da se v členu 05 08 03 proračunskim opombam doda naslednje:

„subvencij, pogodbenih izdatkov in odhodkov, ki vključujejo odplačila za storitve, povezane z izvajanjem gospodarskih analiz in razvojem kazalcev na področju kmetijske politike“.

V primeru pravne podlage se predlaga, da se doda naslednji sklic na institucionalna pooblastila Komisije:

„Naloge, ki izhajajo iz pooblastil Komisije na institucionalni ravni v skladu s členom 49(2)(c) Uredbe Sveta (ES, Euratom) št. 1605/2002 z dne 25. junija o finančni uredbi, ki se uporablja za splošni proračun Evropskih skupnosti (UL L 248, 16.9.2002, str. 1).“.

6. UčINKI NA ODSTOPANJA V POSTAVKI 4

Zgornja meja postavke 4 v letu 2005 je že presežena za 100 milijonov EUR. Dodatna sredstva, zagotovljena z uporabo instrumenta prilagodljivosti v višini 98 milijonov EUR se bodo odražala kot negativno odstopanje v skupnem znesku 198 milijonov EUR.

PREGLEDNA TABELA PO NASLOVU FINANČNE PERSPEKTIVE

Finančna perspektiva Rubrika/Podrubrika | Finančna perspektiva 2005 | Proračun za leto 2005, vklj. s PPSP 2/2005 | PPSP 3/2005 | Proračun za leto 2005 vklj. s PPSP 3/2005, PPSP 2/2005 in PPSP 3/2005 |

[1] UL C 172, 18.6.1999, str. 1.

[2] UL L 248, 16.9.2002, str. 1.

[3] Na način, ki je združljiv s Skupnim stališčem EU o Burmi/Mjanmaru.